Volg Harry en Meghan nou in Kardashians se voetspore? | Netwerk24
Daar is aanvanklik van die egpaar verwag om net agter die kameras te bly vir hul ooreenkoms met die stromingsplatform, maar 'n bron het aan The Sun gesê dat Markle wil hê dat die wêreld "die ware sy" moet sien.
Netflix se verfilmingspan gaan hulle glo vir drie maande lank as deel van "'n smaakvolle dokumentêr" in Montecito in Kalifornië, waar hulle woon, volg.
Volgens Daily Mail het Netflix gesê dat verskeie projekte ontwikkel word en dat besonderhede daaroor nog nie bekend gemaak word nie.
Ingrid Seward, redakteur van die tydskrif Majesty, het Prins Harry en Megan van skynheiligheid beskuldig omdat hulle tot die werklikheidsreeks ingestem het nadat hulle juis Engeland vir Amerika verruil het omdat hulle meer privaatheid wou hê.
"Dit is buitengewoon. Dis presies wat hulle gesê het dat hulle nie sou doen nie," het sy gesê.
The Mirror berig egter die egpaar het Maandag 'n verklaring uitgereik waarin hulle ontken dat hulle van plan is om hul lewens in 'n werklikheidsreeks te omskep.